ลิ้นเป็นฝ้าขาว มีกลิ่นเหม็นที่ฝ้าลิ้นที่ขูดออกมา ขูดออกมาไม่เกิน 5 นาทีฝ้าก็ขึ้นอีกครับ ผมมีตุ่มแดงๆเล็กๆขึ้นที่ลิ้น ไม่เจ็บ ไม่แสบ ผมเป็นมา 10 ปีแล้วครับ ปกติเป็นคนสะอาดแปรงฟันทุกวันครับ ไปตรวจเลือดมาแล้วก็ปกติครับ อยากทราบว่าเป็นอะไรครับ
สวัสดีครับ สำหรับฝ้าขาวบนลิ้น หรือ Leukoplakia เป็นเยื่อเมือกที่ผิดปกติ ไม่ทราบสาเหตุการเกิดที่แน่ชัด มักสับพันธ์กับการสูบบุหรี่ กินหมาก กินเมี่ยง ดื่มสุรา ครับ อีกส่วนหนึ่งเป็นเป็นคราบอาหารที่ตกค้าง ได้ครับ ส่วนสาเหตุที่ก่อให้เกิดฝ้าขาวบนลิ้นอีกประเภทคือ เชื้อรา เรียกว่า Oral thrush เกิดจากเชื้อราแคนดิด่า (Candida) จะเกิดในผู้ที่มีระบบภูมิคุ้มกันบกพร่อง เช่นผู้ป่วยโรคเอดส์ หรือเบาหวาน จากอาการเบื่องต้น อาจจะเป็นโรคฝ้าขาวในลิ้นธรรมดา(Leukoplakia) การลดการเกิดฝ้าคือลดปัจจัยที่ได้กล่าวไปข้างต้น หากมีอาการเปลี่ยนแปลงเช่นมีแผลเรื้อรัง เกิดขึ้นบนฝ้าขาว อาจเป็นอาการของมะเร็งในช่องปากได้ แนะนำให้มารับการตรวจเพิ่มเติมเพื่อวินิจฉัยและรักษาอย่างเหมาะสมครับ